บาทเปิด 32.64 บาทต่อดอลล่าร์ อ่อนค่า
เงินบาทเปิดตลาด 32.64 บาทต่อดอลล่าร์ อ่อนค่าจากดอลล์แข็งหลังสภาสหรัฐผ่านกม.ปฏิรูปภาษี-ติดตามตัวเลขจ้างงานนอกภาคเกษตรคืนนี้
8 ธ.ค. 2560

เงินบาทเปิดตลาด 32.64 บาทต่อดอลล่าร์ อ่อนค่าจากดอลล์แข็งหลังสภาสหรัฐผ่านกม.ปฏิรูปภาษี-ติดตามตัวเลขจ้างงานนอกภาคเกษตรคืนนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.64 บาท/ดอลลาร์ ขยับอ่อนค่าจากเย็นวานนี้"เมื่อคืนดอลลาร์มีแรงซื้อเมื่อเทียบกับสกุลหลักยกเว้นเงินปอนด์ หลังสภาคองเกรสผ่านร่างกม.งบประมาณชั่วคราวซึ่งจะช่วยให้รัฐบาลสหรัฐมีงบใช้จ่ายไปจนถึงวันที่ 22 ธ.ค. และจะช่วยให้สมาชิกสภาคองเกรสของสหรัฐมีเวลามากขึ้นในการเจรจาในประเด็นงบประมาณ ส่วนวันนี้ยังต้องรอดูตัวเลขการจ้างงานนอกภาคเกษตรสหรัฐฯ ซึ่งจะเป็นตัวเลขสุดท้ายก่อนการประชุม FOMC ในจะมีขึ้นในวันที่ 12-13 ธ.ค.นี้" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 32.60 - 32.70 บาท/ดอลลาร์ THAI BAHT FIX 3M (7 ธ.ค.) อยู่ที่ระดับ 0.80878% ส่วน THAI BAHT FIX 6M (7 ธ.ค.)อยู่ที่ระดับ 1.14194%